

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 6.aprīlī Nr.178

(protokols Nr.7, 2.p)

**Par vecāku līdzfinansējuma maksu profesionālās ievirzes un interešu izglītības nodarbībām ārkārtējās situācijas laikā.**

Priekuļu novada dome izskata jautājumu par vecāku līdzfinansējuma maksu ārkārtējās situācijas laikā Cēsu pilsētas mākslas skolas izglītojamiem, kuriem mācības notiek Priekuļos.

Ministru kabineta rīkojums Nr. 103 “Par ārkārtējās situācijas izsludināšanu” 4.4.p. nosaka, ka ārkārtējās situācijas laikā pārtraukt visu veidu izglītības procesu klātienes formā ārpus izglītības iestādēm, tai skaitā pārtraukt visu kultūrizglītības un sporta profesionālās ievirzes un interešu izglītības programmu mācību procesu (treniņu, sacensību un mēģinājumu norisi), kā arī sporta norises slēgtās vietās (telpās) un bērnu nometņu darbību.

Cēsu novada pašvaldības un Priekuļu novada pašvaldības Sadarbības līguma par Cēsu pilsētas Mākslas skolas darbību Priekuļu novada administratīvajā teritorijā. 1.1.5.p. paredz, ka Priekuļu novada pašvaldība ir tiesīga pieņemt un izpildīt lēmumu par maksājumu noteikšanu bērniem un jauniešiem, kas apmeklē Cēsu pilsētas mākslas skolas klasi Priekuļos.

2020.gada 26.martā Cēsu novada dome pieņēmusi lēmumu par līdzfinansējuma maksas nenoteikšanu profesionālās ievirzes un interešu izglītības nodarbībām Cēsu novada izglītības iestādēs valstī izsludinātā ārkārtējas situācijas laikā, tajā skaitā Cēsu pilsētas mākslas skolā Priekuļos, kurā izglītības programmās mācību process izglītojamajiem tiek organizēts attālināti pēc īpašiem nosacījumiem, kā dēļ vecākiem nebūtu nosakāma līdzfinansējuma maksa Covid-19 izraisītās ārkārtējās situācijas laikā.

Ņemot vērā iepriekš minēto un, pamatojoties uz likumu “Par ārkārtējo situāciju un izņēmuma stāvokli”, Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 4.4.punktu, Priekuļu novada dome, elektroniski balsojot tiešsaistē, PAR –15 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Dace Kalniņa Māris Baltiņš, Ināra Roce, Elīna Krieviņa, Jānis Ročāns), PRET –nav, ATTURAS –nav

1. Valstī izsludinātās ārkārtējās situācijas laikā nenoteikt vecāku līdzfinansējuma maksu par profesionālās ievirzes un interešu izglītības nodarbībām Cēsu pilsētas Mākslas skolas nodarbībām Priekuļos.
2. Atbildīgais par lēmuma izpildi – Finanšu un grāmatvedības nodaļas vadītāja I. Rumba.
3. Kontroli par lēmuma izpildi nodrošināt domes izpilddirektoram F. Puņeiko.

Domes priekšsēdētāja Elīna Stapulone